
	Raport de aprobare 
La proiect de hotărâre privind aprobarea Strategiei de Dezvoltare 
a Serviciilor Sociale de la nivelul Comunei Pârscov, judeţul Buzău , 
pentru perioada 2025-2030

În conformitate cu prevederile art.112, alin.(3) lit.”a” din Legea asistenței sociale nr.292/2011, cu modificările și completările ulterioare, în domeniul organizării, administrării şi acordării serviciilor sociale, autorităţile administraţiei publice locale elaborează, în concordanţă cu strategiile naţionale şi nevoile locale identificate, strategia locală de dezvoltare a serviciilor sociale, pe termen mediu şi lung, şi răspund de aplicarea acesteia.
Totodată, conform prevederilor H.G. nr.797/2017 pentru aprobarea regulamentelor cadru de organizare și funcționare ale serviciilor publice de asistență socială și a structurii orientative de personal, cu modificările și completările ulterioare, compartimentele de asistenta socială elaborează, în conformitate cu dispozițiile art.4 din Anexa nr.2 la H.G. nr.797/2017, Strategia locală de dezvoltare a serviciilor sociale, pe care o supune aprobării consiliului local și răspunde de aplicarea acesteia.
Documentul elaborat cuprinde date referitoare la: 
-caracteristici teritoriale ale unităţii administrativ-teritoriale;
[bookmark: do|ax1|ar4|al3|lib]-nivelul de dezvoltare socioeconomică şi culturală a zonei;
[bookmark: do|ax1|ar4|al3|lic]-structura populaţiei, luându-se în calcul categoriile de vârstă, sex, ocupaţie etc.;
[bookmark: do|ax1|ar4|al3|lid]-tipurile de situaţii de dificultate, vulnerabilitate, dependenţă sau risc social identificate;
[bookmark: do|ax1|ar4|al3|lie]-tipurile de servicii sociale furnizate, în raport de nevoile beneficiarilor;
-atribuțiile, misiunea, viziunea, principiile, scopul obiectivele generale și specifice ale direcției de asistenta socială;
-direcțiile strategice de dezvoltare pentru perioada 2025-2030;
-planul de măsuri în vederea implementării strategiei.
Acest document de planificare strategică are rolul de a identifica prioritățile privind dezvoltarea serviciilor sociale, de analiză a modalităților de corelare a nevoii de servicii sociale cu prioritățile stabilite în Strategia locală a comunei Pârscov și Strategia judeteană de dezvoltare a serviciilor sociale.   
	De asemenea, Strategia vizează îmbunătățirea, diversificarea şi dezvoltarea serviciilor  sociale la nivel local, prin asigurarea aplicării politicilor sociale din domeniul protecţiei copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate in dificultate, printr-o abordare integrată a nevoilor identificate, în relaţie cu situaţia economică, starea de sănătate, nivelul de educaţie şi mediul social de viaţă al beneficiarilor.
Prin implementarea prezentei Strategii se urmăreste:
        -	creşterea calităţii în serviciile oferite copilului, familiei, persoanelor vârstnice, persoanelor cu dizabilităţi, precum şi altor persoane, grupuri sau comunităţi aflate în risc de marginalizare socială;
        -	dezvoltarea mecanismelor consultative cu alţi actori sociali (asociații, fundații, unități spitalicești, unitați de învățământ etc.);
        -	dezvoltarea serviciilor sociale existente, in raport de nevoile sociale identificate.
	Față de cele prezentate, propun Consiliului Local, adoptarea unei hotărâri privind aprobarea Strategiei de Dezvoltare a Serviciilor Sociale la nivelul comunei Pârscov  pentru perioada 2025-2030.

